**УВАЖАЕМИ ПОТРЕБИТЕЛИ НА АДМИНИСТРАТИВНИ УСЛУГИ,**

Със Заповед № РД-12-01-206-1/16.03.2020г. на Директора на Областна дирекция „Земеделие“ Шумен, са въведени превантивни мерки, целящи ограничаване на разпространението на коронавирус (COVID -19), във връзка с които **Ви приканваме** да се въздържате от посещения в Областна дирекция „Земеделие“ Шумен, в това число в Общинските служби по земеделие на територията на област Шумен, ако характера и вида на посещението не предполага спешност, неотложност и лично явяване.

В звената за административно обслужване е осигурен непрекъснат процес на работа от 09.00 часа до 17.30 часа, чрез възможност за информиране по телефон, както и заявяване и предоставяне на определени административни услуги чрез обикновена и електронна поща, без да е необходимо посещение на място. Информация за връзка с нас може да намерите в секция „Контакти“ на електронната страница на Областна дирекция „Земеделие“ Шумен.

В случай, че по Ваша преценка намерите за необходимо да ни посетите на място, следва да знаете, че в рамките на работния ден е предвидено прекъсване за хигиенизиране, дезинфекция и проветряване на работните помещения.

**БЛАГОДАРИМ ЗА ПРОЯВЕНАТА ДИСЦИПЛИНА И ОТГОВОРНОСТ!**